VIISAUS
RAKKAUS, SIUNAUS, TOIVO
ENNALLEEN ASETTAMINEN
LOHDUTUS
HÄN ON YLÖSNOUSSUT!
VÄLITTÄMINEN
RAUHA
YLISTYS
TIETO
SANA JERUSALEMISTA
ELÄVÄ YHTEYS Juha Ketola: Jeesuksen jalanjäljissä
Tervetuloa ohjelman pariin! Olen Juha Ketola.
Johdan Jerusalemin kansainvälistä kristillistä suurlähetystöä, ICEJ:tä.
Takanani on Jeesuksen syntymä- kirkko. Jeesus syntyi näillä main.
Kuka Jeesus oli? Lähdetään tutkimaan sitä.
Kuka Jeesus on? Mikä on Hänen todellinen identiteettinsä?
Profeetta Miika sanoi 700 vuotta ennen Jeesuksen syntymää: -
"Mutta sinä, Beetlehem Efrata, -
joka olet vähäinen olemaan Juudan sukujen joukossa, -
sinusta minulle tulee se, joka on oleva hallitsija Israelissa, -
jonka alkuperä on muinaisuudesta, iankaikkisista ajoista." Miika 5:2.
Profeetta Jesajan mukaan Hänen nimensä on oleva -
Immanuel, Ihmeellinen neuvonantaja, Väkevä Jumala, Iankaikkinen isä, -
Rauhanruhtinas.
Kun enkeli ilmestyi neitsyt Marialle ja ilmoitti tämän tulevan raskaaksi, -
Maria ihmetteli sitä, mutta enkeli sanoi: -
"Pyhä Henki tulee sinun päällesi, ja Korkeimman voima varjoaa sinut; -
sentähden myös se pyhä, mikä syntyy, pitää kutsuttaman Jumalan Pojaksi."
Jeesus on Jumala.
Hän on tosi ihminen ja tosi Jumala. Jumala-ihminen, Jeesus.
Hän on ainutlaatuinen.
Hänen syntymänsä, elämänsä ja kuolemansa olivat yliluonnollisia.
Hänen ylösnousemuksensa oli yliluonnollinen.
Siksi suhteemme Häneen on tärkeä.
Jeesus varttui viisaudessa, iässä ja armossa Jumalan ja ihmisten edessä.
Hän ei jäänyt lapseksi. Hän varttui mieheksi.
Siksi Jeesus voi muuttaa elämäsi. Sana tuli lihaksi.
Jeesus kasvoi mieheksi.
Se tarkoittaa, että Jumalan armo on meidän saatavillamme.
Hän voi avata elämäntarkoituksemme.
Hän voi paljastaa Jumalan suunnitelmat meidän varallemme.
Jeesus varttui viisaudessa.
Hän toimi Galileassa.
Mennään katsomaan aluetta.
Kapernaum ― Jeesuksen kaupunki
Olemme kauniilla Galilean seudulla, -
jossa Jeesus vietti suurimman osan ajastaan palvelutyönsä aikana, -
kun Hän hoiti tehtäväänsä kansansa keskuudessa.
Olen tällä hetkellä eräässä Galilean kaupungissa, -
Kapernaumissa, hepreaksi Kfar Nahum, Naahumin kaupunki.
Jeesus tuli tänne sen jälkeen, -
kun Johannes Kastaja oli heitetty vankeuteen.
Matt. 4:12―13: "Mutta kun Jeesus kuuli, -
että Johannes oli pantu vankeuteen, poistui hän Galileaan.
Ja hän jätti Nasaretin ja meni asumaan Kapernaumiin, -
joka on meren rannalla, Sebulonin ja Naftalin alueella".
Paikkaa, jossa nyt seison, kutsutaan valkoiseksi synagogaksi.
Se on 300-luvulta jKr.
Se on rakennettu Jeesuksen ajalta peräisin olleen synagogan paikalle.
Raamatun mukaan Jeesus toimi täällä.
Hän teki monia ihmeitä Galileassa. Hän todella on elävän Jumalan Poika.
Täällä nähtiin eräs tietty tapahtuma. Luuk. 4:33―35: -
"Ja synagoogassa oli mies, jossa oli saastaisen riivaajan henki.
Tämä huusi suurella äänellä: -
'Voi, mitä sinulla on meidän kanssamme tekemistä, -
Jeesus Nasaretilainen? Oletko tullut meitä tuhoamaan?
Minä tunnen sinut, kuka olet, sinä Jumalan Pyhä.'
Niin Jeesus nuhteli häntä sanoen: 'Vaikene ja lähde hänestä'.
Ja riivaaja viskasi hänet maahan heidän keskelleen ja lähti hänestä, -
häntä ollenkaan vahingoittamatta."
Jeesus ajoi ulos riivaajahenkiä. Hän harjoitti Isä-Jumalan antamaa valtaa.
Hän vapautti ihmisiä.
Hän osoitti joka näkökulmasta, että Hän todella on elävän Jumalan Poika.
Eikö olekin ilo, että voimme käydä historiallisilla tapahtumapaikoilla, -
joissa Jeesus toimi? Hän oli juuri täällä tekemässä ihmeitä.
Koko alue ja paikka todistavat totuuden puolesta: -
Jeesus todella astui aikaan, paikkaan ja historiaan.
Hänen toimintansa oli julkista. Se on tallennettu Raamattuun ja historiaan.
Jeesus on elävän Jumalan Poika.
Kun Jeesus oli ajanut riivaajahengen miehestä synagogassa, -
Raamatun mukaan hän nousi ja meni synagogasta Simonin kotiin.
Mark. 1:30―31: "Ja Simonin anoppi makasi sairaana kuumeessa, -
ja kohta he puhuivat hänestä Jeesukselle.
Ja hän meni hänen luoksensa ja nosti hänet ylös, tarttuen hänen käteensä; -
ja kuume lähti hänestä, ja hän palveli heitä."
Se osoittaa kauniisti, että Jeesus näki yhtä hyvin väkijoukot kuin yksilötkin.
Hän osoittaa huolenpitoa myös rakkaidensa perheenjäsenille.
Kuten näette, raunioiden päälle -
on rakennettu kaunis katolinen kirkko -
Simon Pietarin kotitalon muistolle.
Jeesus rakastaa perhekuntia.
Hän rakastaa sinunkin perhekuntaasi.
Jeesuksen aikana Kapernaumissa asui noin 30 000 ihmistä.
Historioitsija Josephuksen mukaan Galilean alueella -
oli yli 200 kaupunkia, joissa kussakin oli vähintään 15 000 asukasta.
Yhteensä Galilean alueella asui siis yli 3 miljoonaa ihmistä.
Se oli Jeesuksen työn keskus. Matt. 4:23: -
"Ja hän kierteli kautta koko Galilean ja opetti heidän synagoogissaan -
ja saarnasi valtakunnan evankeliumia ja paransi kaikkinaisia tauteja -
ja kaikkinaista raihnautta, mitä kansassa oli."
Jeesus oli kansan keskuudessa. Kansa seurasi Häntä kaikkialle.
Takanani on Kinneret (Genesaret) ja vuoret. Täällä Jeesus toimi.
Jeesus kutsui ihmisiä seuraamaan Häntä, -
Hänen elämäntyyliään, asenteitaan ja luonnettaan, -
jäljittelemään Häntä, olemaan yhtä Hänen Sanansa kanssa -
sekä olemaan yhtä Hänen ajatustensa ja tarkoitustensa kanssa.
Hän oli Kuningas. Hänellä oli valtakunta.
Valtakunnan kansalaisten tuli heijastaa Kuninkaan luonnetta.
Jeesuksen teoista pelottavimpia -
oli Hänen julistuksensa valtakunnan säännöistä, -
Vuorisaarnan autuaaksijulistukset.
Jeesus on Kuningas. Hänellä on valtakunta.
Se, joka kuulee Hänen äänensä, kun Hän kutsuu seuraamaan, -
on kutsuttu täysin erilaiseen elämäntapaan -
verrattuna tavalliseen elämänmenoon.
Jeesus tiivisti valtakuntansa elämäntavan Vuorisaarnassa.
Luen muutaman jakeen Matt. 5:stä, jotta näette, mistä Hän opetti ja puhui.
"Autuaita ovat hengellisesti köyhät... Autuaita ovat murheelliset...
Autuaita ovat hiljaiset...
Autuaita ovat ne, jotka isoavat ja janoavat vanhurskautta...
Autuaita ovat laupiaat... Autuaita ovat puhdassydämiset...
Autuaita ovat rauhantekijät... Autuaita ovat ne, joita... vainotaan."
Hän selittää, miksi he ovat autuaita.
"Autuaita ovat hengellisesti köyhät, sillä heidän on taivasten valtakunta."
Jeesus opettaa voimallisesti, miten elää taivasten valtakunnassa.
Hän sanoo, että puhdassydämiset saavat seurata Häntä valtakuntaan.
Jeesus havainnollisti asiaa aviorikoksen kautta.
Valtakunnan kansalaiset eivät tee aviorikosta edes sydämen tasolla.
Sama pätee kaikkeen. Hän kehotti jopa rakastamaan vihamiehiä.
Valtakunnan elämäntapa on tyystin erilainen verrattuna maailmaan.
Sellaisen valtakunnan Jeesus toi, ja sitä Hän eli itse todeksi.
Hän sanoo Matt. 7:24―25:ssä: "Sentähden on jokainen, -
joka kuulee nämä minun sanani ja tekee niiden mukaan, -
verrattava ymmärtäväiseen mieheen, joka huoneensa kalliolle rakensi."
Kuningas Jeesus odottaa, -
että Hänen seuraajansa elävät Hänen opetustensa mukaisesti.
Se onnistuu vain Pyhän Hengen voimalla.
Hän on elävän Jumalan Poika.
Hän antaa seuraajilleen yliluonnollisen voiman, -
jotta nämä seuraisivat Häntä ja olisivat Jumalan kaltaisia.
Jeesus antoi henkensä edestämme. Hän toteutti sanansa.
Hänet herätettiin kuolleista. Hän nousi taivaaseen.
Hän antaa sinulle Pyhän Hengen voiman seurata ja rakastaa Häntä.
Olen Kinneretin rannalla, -
jossa Jeesus ilmestyi eritoten apostoli Pietarille ylösnousemuksen jälkeen.
Jeesus oli ilmestynyt Pietarille ainakin kaksi kertaa aiemminkin.
Nyt he olivat järven rannalla.
Opetuslapset olivat heitelleet verkkoja koko yön saamatta saalista.
Jeesus ilmestyi heille ja käski heittää verkon veneen oikealle puolelle.
He saivat suuren määrän isoja kaloja, yhteensä 153 kalaa.
Sitten Jeesus alkoi hoitaa henkilökohtaisesti apostoli Pietaria.
Hän vakuutti Pietarille: "Olet rakastettu. Minä elän."
Sitten Hän esitti Pietarille kysymyksen ja asetti hänet ennalleen: -
"Pietari, rakastatko sinä minua?"
Seison nyt samassa paikassa Kinneretin rannalla -
ja kysyn sinulta Jeesuksen puolesta: "Rakastatko sinä Jeesusta?"
JUHA KETOLA HAASTATTELEE TOHTORI PAUL ENENCHEÄ.
Tervetuloa ohjelmaan, vastaava pastori Paul Enenche -
Dunamis International Gospel Centeristä Abujasta Nigeriasta.
On ilo olla täällä kanssasi.
On mielenkiinoista, mitä Pyhä Henki tekee ja on tehnyt työsi kautta.
Vuodesta 1996 seurakuntasi on kasvanut valtavasti.
Kerro taustastasi ja siitä, mitkä tekijät ovat johtaneet kasvuun.
Tahdon ensin kiittää Jumalaa etuoikeudesta olla täällä -
ja tässä ohjelmassa.
Taustastani sen verran, -
että synnyin kuusilapsiseen perheeseen.
Äitini kohtasi Jeesuksen vuonna 1958.
Hän näki ilmestyksen Jeesuksesta Kristuksesta.
Jeesus opasti häntä pitämään lujasti kiinni Hänestä.
Jos hän tekisi niin, Hän siunaisi häntä suurin tavoin.
Hän kasvatti lapsensa -
omistaen heidät todella Jumalalle.
Toki me lapsina yritimme hieman harhautua polulta, -
mutta lopulta aina tulimme Herran luo täydellä voimalla.
Sitten lähdin opiskelemaan lääkäriksi. Opintojen aikana tapahtui jotakin.
Halusinkin tulevaisuudessa olla enemmän kuin lääkäri.
Tutkimme ihmisen anatomiaa anatomian kautta.
Halusin hoitaa sairaita kokonais- valtaisemmin kuin vain lääkärinä.
Monesti koin avuttomuutta työssäni.
Kotona en tahtonut saada unta.
Muistan, miten teimme kierroksia klinikalla.
Aina kun huomasin, että potilas oli kuollut viikonlopun aikana, -
ihmettelin, miten voin tuntea näin ja silti toimia lääkärinä.
Suhtauduin potilaisiin liian tunteella.
Tiesin, etten pärjäisi lääkärinä sillä tavalla pitkään.
Aloin huutaa Jumalan puoleen, ja sairaita alkoi parantua.
Sellaiset asiat muuttivat minua ennen palvelutyön aloittamista.
Antauduit kokopäiväiseen Jumalan valtakunnan työhön vaimosi kanssa.
Vaimosikin on lääkäri. - Aivan.
Vaimoni isä on lääketieteen professori.
Tulimme tienhaaraan, jossa koin...
Toimitko lääkärinä valmistumisen jälkeen? - Hetken ajan. Pari vuotta.
Sitten perustimme seurakunnan 10. marraskuuta 1996.
Ensimmäisenä päivänä meitä oli 53.
Jumalan voima oli käsin kosketeltava. Jumalan Sana oli painava.
Seurakunta kasvoi. Vuoden kuluttua työn käynnistymisestä -
seurakunnassa oli noin 600―900 jäsentä.
Kasvu jatkui jatkumistaan.
Entä nyt? Et tiedä tarkkaa määrää.
En edes halua kertoa tarkkoja lukuja, koska koen, että ne rajoittavat.
Aivan kuin olisi saavuttanut tavoitteensa.
Abujassa keskuksessamme on viisi jumalanpalvelusta joka sunnuntai.
Kymmeniätuhansia.
Keskuksen lisäksi Abujassa on lähes 60 satelliittiseurakuntaa.
Ne tulevat siis emäseurakunnan lisäksi.
Niissä järjestetään 2―5 jumalanpalvelusta.
Viimeksi vuonna 2007 järjestimme yhteiskokouksen Abujan stadionilla.
Stadion oli tupaten täynnä.
Sen lisäksi sydämesi sykkii Israelille, -
aivan kuten monien sydän Nigerian eteläosassa.
Kertoisitko suhteestasi Israeliin?
Taltiointihetkellä täällä Jerusalemissa on kansainväliset lehtimajanjuhlat, -
joita ICEJ järjestää. Olet siellä yksi puhujista, kiitos siitä.
Miten kuvailisit suhdettasi Israeliin?
Voin puhua itseni, seurakuntamme ja Nigerian kansakunnan puolesta.
Nigerialaisten sydämen rakkaus Israelia kohtaan on palavaa.
Kerron erään esimerkin.
Äitini tuli Israeliin hiljattain.
Hän tuli heinäkuussa. Nyt on syyskuu.
Hän ei halunnut palata kotiin.
Hän ei halunnut mennä takaisin kotiin.
Hän on liki kahdeksankymppinen, 77.
Hän pohti, miten palata saastaiseen maailmaan tästä Pyhästä maasta.
Hän kohtasi Jumalaa valtavalla tavalla.
Hän oli unelmoinut Pyhään maahan tulosta nuoruudestaan, 50 vuotta.
Sellainen on keskivertonigerialainen.
Ehkä vain amerikkalaiset ovat yhtä innokkaita Israelin-kävijöitä.
He tulevat joukoittain, koska he rakastavat Israelia.
Seisomme Israelin rinnalla, koska ymmärrämme, -
että kristinuskon sekä Jumalan ja kansan liiton juuret ovat Israelissa.
Rakkaus on vahvaa. Uskomme, että Jumala tekee enemmän.
Tahdomme, että rakkaus kanavoituu käytännön tavoiksi, -
joilla voimme tavoittaa asukkaat.
Kuulut ICEJ:n Nigerian osaston hallitukseen.
Se on hienoa. Paul Enonche, kiitos haastattelusta ja siunausta.
Kiitos, Juha. Oli hienoa tulla tänne kanssasi ja olla mukana ohjelmassa.
Kiitän työyhteydestämme, ICEJ:stä ja Israelista.
Herra on kutsunut meidät Israeliin ja maailman kansakuntiin.
Siksi päämajamme on Jerusalemissa. Rakennuksemme näkyy takanani.
Eri maissa on kansallisia osastoja.
Työmme on kuin suppilo, kuin putki, jossa on leveä suu.
Kanavoimme tukea ja apua kansakunnista -
yksittäisten israelilaisten elämään.
Järjestömme on ollut fyysisesti Jerusalemissa vuodesta 1980.
Päämajassamme työskentelee noin 40 ihmistä yli 12 maasta.
Täältä levittäydymme kaikkialle Israeliin.
Herra on antanut meidän koskettaa Israelin yhteiskunnan eri tasoja.
Teemme sosiaalista avustustyötä ICEJ AID:in kautta -
erilaisissa projekteissa maan joka kulmalla.
Kosketamme Israelin yhteiskunnan eri tasoja -
tekemällä yhteistyötä lukuisten eri instituutioiden kanssa -
täällä Israelissa.
Olemme mukana knessetin ystävyysryhmän työssä.
Sen kautta tavoitamme Israelin valtion johtajia.
Teemme yhteistyötä Jad Vashemin kanssa.
Se on arvovaltainen ja tunnettu holokaustimuseo ja koulutuskeskus.
Tätä teemme Israelissa.
Entä sitten maailman kansakunnissa?
Tämä on erittäin tärkeää.
Kansakunnissa palvelemme Kristuksen ruumista.
Sanomamme ravitsee. Se rakentaa luottamusta uskovien henkeen.
Osoitamme Raamatusta ja historiasta, -
miten Jumala on ollut uskollinen israelilaisille historiassa ja nykyään.
Israelilaiset ovat taas Israelin valtiossa täällä Pyhässä maassa.
Jumala on ikuisesti uskollinen.
Palvelemme paikallista Kristus-ruumista sanomallamme.
Lisäksi herättelemme maailman- laajuista rukousta Israelin puolesta.
Herättelemme myös muunlaista tukea Israelille maailman kansakunnissa -
luomalla siteitä eri maiden johtajiin ja päättäjiin.
Puhumme Israelin puolesta -
ja valistamme ihmisiä tilanteista, joita israelilaiset kohtaavat maassaan.
Tule mukaan työhömme!
Pelkästään viime vuonna olimme lähes 30 maassa -
Israelista ja Jerusalemista. ICEJ:llä on kansallisia osastoja yli 70 maassa.
Viime vuonna perustimme uusia osastoja.
Perustimme osastot marraskuussa Sierra Leoneen, -
helmikuussa Senegaliin ja Nigeriin sekä toukokuussa Sloveniaan.
Meillä on näky tavoittaa muslimimaita.
Herra profetoi, että perustamme 10 uutta osastoa muslimimaihin.
Kiina on avautumassa meille, samoin espanjankielinen maailma.
Afrikassa meitä odottaa 20 maata. Tule sinäkin mukaan työhömme.
Tee jotakin käytännöllistä.
Anna lahjoitus kotisivujemme kautta ja selvitä, miten tukesi vaikuttaa.
Teot voittavat tiedon. Kirjoita šekki. Rukoile puolestamme.
Muista, että olemme edustustosi täällä Jerusalemissa.
Maja, joka kuvastaa Jumalan huonetta, -
huone maailman kaikille kansakunnille, sanoo profeetta Jesaja.
ILMOITTAUDU LEHTIMAJAN- JUHLAAN: feast.icej.org
Sinussa asuva Jumalan Henki veti sinut Jerusalemiin tätä aikaa varten.
ENNALLEEN ASETTAMINEN 10.―15. LOKAKUUTA 2014
On mahtavaa olla Jerusalemissa!
Suomennos: Marianne Tenetz